China a adoptat directive pentru eliminarea treptată a microprocesoarelor americane Intel și AMD din computerele și serverele guvernamentale, au anunțat duminică Financial Times și Reuters.
Instrucțiunile privind achizițiile publice urmăresc, de asemenea, să elimine sistemul de operare Windows al Microsoft și programele pentru baze de date realizate în străinătate în favoarea opțiunilor naționale, potrivit publicației britanice.
Agențiilor guvernamentale de peste nivelul municipiului li s-a transmis să adopte criterii care să necesite procesoare și sisteme de operare "sigure și fiabile" atunci când fac achiziții, a precizat ziarul.
Ministerul Industriei din China a emis la sfârșitul lunii decembrie un comunicat cu trei liste separate de procesoare, sisteme de operare și baze de date centralizate considerate "sigure și fiabile" timp de trei ani de la data publicării, toate provenind de la companii chineze, au arătat verificările Reuters.
Anunțul vine în contextul în care Statele Unite caută să stimuleze producția internă de semiconductori și să reducă dependența de China și Taiwan prin legea CHIPS și Science Act din 2022 a administrației Biden.
Aceasta este concepută pentru a susține semiconductorii americani și subvenții pentru producția de cipuri avansate.